Зинедин Зидан
Зинеди́н Язи́д Зида́н (), по прякор Зизу, е бивш френски футболист – полузащитник. Известен е със своята техника, отличен пас и удар. Определян е от мнозина за един от най-добрите плеймейкъри в историята на футбола. Зидан е изиграл по пет сезона в Ювентус и Реал Мадрид. В кариерата си печели Шампионската лига, Серия А, Примера дивисион, Суперкупата на Италия, Суперкупата на Европа и Междуконтиненталната купаИ Суперкупата на Испания. През 1998 г. става световен шампион с Франция и печели Златната топка през същата година. Две години по-късно печели и Европейското първенство.

Зидан играе и пет сезона в Реал Мадрид, където отново печели всички турнири на клубно ниво. Извежда  до финала на световното първенство през 2006 г., и получава наградата на ФИФА за най-добър играч на първенството.

Биография и кариера 

Зинидин Зидан е роден на 23 юни 1972 г. в град Марсилия, квартала Каталян, Южна Франция. Родителите му Смаил и Малика са алжирски преселници. Той е най-малкото дете от общо пет; има трима братя и една сестра. Притежава две гражданства: френско и алжирско.

Въпреки че е роден в Марсилия, той никога не е играл в местния отбор „Олимпик Марсилия“. През своята кариера той играе в Националния отбор на Франция и в четири клубни отбора.

Съпругата на Зидан се казва Вероника Фернандес и заедно имат четирима синове – Енцо, Лука, Тео и Елиас.

Енцо е футболист на юношеския отбор на Реал Мадрид – „Реал Мадрид C“

Клубна кариера 
На 14-годишна възраст Зидан е забелязан от Жан Варо и е привлечен в школата на „АС Кан“. На 17 години влиза в отбора на мъжете. През 1991 г. вкарва първия си гол в майсторската група и получава автомобил „Рено Клио“. Една година по-късно е привлечен в „Бордо“, където изгрява звездата му. През 1996 г. със силната си игра във френския шампионат и в турнира за Купата на УЕФА, където достига до финала с „Бордо“, Зидан се превръща в трансферна цел на европейските грандове.

През лятото на 1996 г. италианският Ювентус привлича Зидан. Той изкарва няколко много добри сезона в „Ювентус“, като се превръща в една от водещите фигури в отбора. С Ювентус печели през 1996 г. „Междуконтиненталната купа“ и „Супер купата на Европа“. През 1997 г. печели „Италианската Супер Купа“ и Серия А. През 1998 г. дублира титлата в Серия А. С Ювентус Зидан изиграва и два финала на Шампионската лига, като на всеки от тях остават на второ място.

През 2001 г. е привлечен от испанския гранд „Реал Мадрид“ за колосалната сума от €75 милиона, като така става най-скъпият футболист в света до лятото на 2009 г., когато „Реал“ плащат €94 милиона за Кристиано Роналдо. В Реал Зидан се утвърждава като легенда, след като през сезон 2001/2002 извежда отбора до финала на „Шампионската лига“, където отбелязва победния гол срещу „Байер Леверкузен“. Трофеите, които печели с „Реал Мадрид“, са „Испанската Суперкупа“ – през 2001 г. и 2003 г., „Европейската Супер купа“ – през 2002 г., „Междуконтиненталната Купа“ – през 2002 г. и през 2003 г. става шампион на Испания. На 7 май 2006 г. Зинедин Зидан изиграва последния си мач за Реал Мадрид, като успява да отбележи гол с глава.

Национален отбор 
Зинедин Зидан притежава френско и алжирско гражданство. Първоначално желае да играе за Алжир, но треньорът на алжирския национален отбор Абделхамид Кермали отказва да му даде място, като заявява, че младия полузащитник „не е достатъчно бърз“. Първия мач за националния отбор на Франция Зизу изиграва на 17 август 1994 г. в среща с отбора на Чехия. Той влиза като резерва в 64-та минута, при резултат 2:0 за Чехия. До края той отбелязва два гола, които са достатъчни за равенство.

Най-големия си успех Зидан постига с отбора на Франция на Световното първенство по футбол – 1998. Тогава Франция се изправят на финала срещу отбора на Бразилия, като Франция печели мача с 3:0. Два от головете с глава вкарва Зидан.

Две години по-късно Зидан и компания печелят още един важен турнир – Евро 2000. След този турнир, националния отбор на Франция е поставен под номер едно в световната ранглиста. За първи път след Западна Германия 1974, един отбор притежава Световната и Европейска купа, макар и в обратен ред.

За Световното първенство 2002 контузия му попречва да играе на обичайното си ниво. В първите два мача в групите той не взима участие, а в крайна сметка отбора напусна Световното още след груповата фаза, без да отбележи гол.

На Евро 2004, Франция отпада от победителя Гърция. След тази загуба, той се отказва от националния отбор и обявява, че ще прекрати футболната си кариера след като изтече договора му с Реал Мадрид.

Франция изпитва сериозни трудности по време на квалификациите за Световното първенство по футбол – 2006 и тогава на 3 август 2005, Зидан обявява, че се завръща в националния отбор за да помогне на тимът. Паралелно със Зидан, завръщането си в националния правят звездите Клод Макелеле и Лилиан Тюрам. Отборът се стабилизира и успява да се класира за Световното, което се проведе в Германия.

На 25 април 2006 след тежък сезон в Реал Мадрид, Зинедин Зидан обявява, че ще прекрати кариерата си след световното първенство. Неговият последен мач на Стад дьо Франс е срещу Мексико. Този мач е номер 100 за Зидан и така той става четвъртият футболист след Марсел Десаи, Дидие Дешам и Лилиан Тюрам, които са достигнали границата от 100 мача с фланелката на Франция.

На Световното първенство в Германия 2006, Франция се класира за осмина финала. В мача срещу Испания, се представя отлично и резултатът е 3:1 за французите. Зидан движи целия отбор, като асистира за второто попадение, което пада след негово центриране от фаул. Той бележи и третия гол, след самостоятелна акция по лявото крило.

На четвъртфинала Франция се изправя срещу най-големия фаворит, тима на Бразилия, който спечелва предното издание на турнира. Мачът се превръща в голямата изненада на турнира, след като Франция побеждава след гол на Анри, а асистент е Зидан.

На полуфинала французите се изправят срещу тима на Португалия. В този двубой Зидан реализира дузпа, която е достатъчна за крайната победа с 1:0.

Финалният мач на 9 юли 2006 е Франция срещу Италия. В този двубой, Зидан се превърща в четвъртия футболист отбелязвал гол на два различни световни финала. Той се нарежда редом до имена като Пеле, Паул Брайтнер и Вава. Голът отново е реализиран от дузпа, която Зидан изпълва в седмата минута. Това е 31-ви гол в 108 изиграни мача за националния отбор на Франция и негов трети гол за това световно. В редовното време мача свършва 1:1, а в самия край на второто продължение, Зидан е изгонен с директен червен картон, след удар без топка, по противников играч. Зидан, е провокиран с обидни реплики от италианския защитник Марко Матераци. Мачът завършва с дузпи, като Италия побеждава с 5:3, а за Франция остава второто място. Зидан получава наградата на ФИФА за най-добър играч на Световното първенство.

Също така Зидан се смята за най-великия футболист, след като се доказва пред света с уникалните си изяви и след първия му хеттрик (3 гола в един мач) Пеле, смятан за краля на футбола, представя интервю пред ФНК (Френски Национален Канал) че Зидан се е превърнал в машина за голове и го категоризира като легенда.

Треньорска кариера 
На 26 юни 2013 г. е назначен за помощник-треньор на Реал Мадрид в щаба на новия треньор на отбора, Карло Анчелоти, с договор за 3 години. Една година по-късно, на 25 юни 2014 г., става старши треньор на Реал Мадрид Кастиля, който след сезон 2013/14 изпада от Сегунда дивисион, а плановете на Зидан са да го върне отново в долния елит.

На 4 януари 2016 г. става старши треньор на първия отбор на Реал Мадрид като заменя освободения Рафаел Бенитес. Договорът на французина е за срок от две години и половина.

Статистика

Клубна кариера

Национален отбор

Успехи

Като играч 
 Бордо
 Купа Интертото – 1 (1995)

 Ювентус
  Суперкупа на Европа – 1 (1996)
 Междуконтинентална Купа – 1 (1996)
 Купа Интертото – 1 (1999)
  Серия А – 2 (1997, 1998)
  Суперкупа на Италия – 1 (1997)

 Реал Мадрид
  Шампионска лига – 1 (2002)
  Суперкупа на Европа – 1 (2002)
 Междуконтинентална Купа – 1 (2002)
  Примера Дивисион – 1 (2003)
  Суперкупа на Испания – 2 (2001, 2003)

 Национален отбор
 Световно първенство – 1 (1998)
  Европейско първенство – 1 (2000)

 Индивидуални
 Футболист на годината на ФИФА – 3 (1998, 2000, 2003)
 Златна топка – 1 (1998)
 Златна единадесеторка – onze d'or – 3 (1998, 2000, 2001)
 Млад футболист на годината на Лига 1 – 1 (1994)
 Футболист на годината на Лига 1 – 1 (1996)
 Чужденстранен футболист на годината в Серия А – 2 (1997, 2001)
 Футболист на годината на Франция – 2 (1998, 2002)
 Полузащитник на годината на УЕФА – 1 (1998)
 Футболист на годината на World Soccer – 1 (1998)
 Идеален отбор на Световно първенство – 2 (1998, 2006)
 Футболист на мача на Финала на Световно първенство – 1 (1998)
 Идеален отбор на годината на ESM – 4 (1998, 2002, 2003, 2004)
 Шампион на шампионите – L'equipe champion of champions – 1 (1998)
 Идеален отбор на Европейското първенство – 2 (2000, 2004)
 Най-добър футболист на Европейско първенство – 1 (2000)
 Футболист на годината на Серия А – 1 (2001)
 Идеален отбор на годината на УЕФА – 3 (2001, 2002, 2003)
 Футболист на мача на Финала на Шампионската лига – 1 (2002)
 Чужденстранен футболист на годината в Ла Лига – 1 (2002)
 Футболист на годината на УЕФА – 1 (2002)
 Юбилейна анкета на УЕФА – 1 (2004)
 ФИФА 100 – 1 (2004)
 Идеален отбор на годината на ФИФПро – 2 (2005, 2006)
 Плеймейкър на годината на IFFHS – 1 (2006)
 Най-добър футболист на Световно първенство – 1 (2006)
 Marca Legend Award – Вестник Марка – Легенда за винаги – 1 (2008)
 „Златен крак“ – 1 (2008)
 ESPN Player of the Decade – Футболист на десетилетието 1 (2009)
 Sports Illustrated Player of the Decade – Футболист на десетилетието 1 (2009)
 Fox Sports Player of the Decade – Футболист на десетилетието 1 (2009)
 Don Balón Player of the Decade – Футболист на десетилетието 1 (2010)
 Laureus Постижение на века – 1 (2011)
 Идеален отбор на всички времена на World Soccer – 1 (2013)
 Зала на славата на Реал Мадрид – 1 (2014)

Като треньор 
 Реал Мадрид
 Шампионска лига (3) – 2015/16, 2016/17, 2017/18
 Суперкупа на Европа (2) – 2016, 2017
 Световно клубно първенство на ФИФА (2) – 2016, 2017
 Примера Дивисион (2) – 2016 – 17, 2019 – 20
 Суперкупа на Испания (1) – 2017

 Индивидуални
 Най-добър треньор в света по версия на ФИФА – 1 (2017)
 Треньор на годината във Франция – 2 (2016, 2017)
 Европейски треньор на годината (Onze d'Or) – 1 (2017)
 Треньор на годината (според „Global Soccer“) – 1 (2017)
 Най-добър треньор в света по версия на IFFHS – 1 (2017)
 Треньор на годината (според „ESPN“) – 1 (2017)
 World Soccer Magazine Световен треньор на годината – 1 (2017)

Източници

Външни препратки 

 Официален сайт
 Blog of zidane

Кабили
Френски футболисти
Носители на „Златна топка“
Футболисти на ФК Бордо
Футболисти на Ювентус
Футболисти на Реал Мадрид
Треньори на Реал Мадрид
ФИФА 100
Родени в Марсилия
Французи от алжирски произход